**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

На основу члана 21. Одлуке о градским управама, Програма коришћења средстава из буџета за доделу средстава за превоз студената, којег је донело Градско веће Града Сремска Митровица под бројем 451-36/2017-III дана 10.10.2017. године и Одлуке о расписивању јавног конкурса за доделу средстава за превоз студената

бр. 451-38/2017-XII од 11.10.2017. године

**Град Сремска Митровица**

***Градска управа за образовање***

**ОБЈАВЉУЈЕ**

**КОНКУРС**

**ЗА ДОДЕЛУ СРЕДСТАВА ЗА ПРЕВОЗ СТУДЕНАТА**

**студентима који свакодневно путују на релацији Сремска Митровица – Универзитетски**

**центар ( на територији Републике Србије), са пребивалиштем на територији**

**Града Сремска Митровица**

 **.**

 Конкурс се објављује у „Сремским новинама“ и на сајту Града Сремска Митровица под назнаком ДОКУМЕНТА/КОНКУРСИ.

 Почетак конкурса: 11.10.2017.године

 Рок трајања: 15 дана

 Крај конкурса: 25.10.2017. године

ОСНОВНИ УСЛОВИ КОЈЕ КАНДИДАТИ ТРЕБА ДА ИСПУЊАВАЈУ:

* имају држављанство РС;
* имају пребивалиште на територији града Сремска Митровица.
* студенти који имају статус буџетског студента
* студенти који имају статус самофинансирајућег студента који није обновио ни једну годину студирања
* нису корисници услуга студентских домова, стипендија, кредита и других облика материјалне подршке

 - који свакодневно путују на релацији Сремска Митровица – Универзитетски центар

 (на територији Републике Србије)

 **ДОСТАВЉАЊЕ ДОКУМЕНТАЦИЈЕ**:

* Образац пријаве (налази се на сајту града [www.sremskamitrovica.rs](http://www.sremskamitrovica.rs)),
* Уверење ( или оверена фотокопија) о држављанству РС,
* Доказ о пребивалишту на територији града Сремска Митровица,

 ( фотокопија или очитана лична карта),

* Потврда факултета да студирају основне aкадемске студије на терет буџета РС а

први пут су уписани у школску 2017/2018. годину,

* Потврда факултета за самофинансирајуће студенте да није обновио ни једну годину студирања,
* Изјава ( лична изјава оверена код нотара ) да нису корисници, стипендија, кредита и других облика материјалне подршке,
* Уверење Центра студентских домова да нису корисници услуга студентских домовa,
* Изјава да свакодневно путују на релацији Сремска Митровица – Универзитетски центар на територији Републике Србије.

Висина процента накнаде за трошкове превоза одлучује начелник управе Решењем. Средства се одобравају у складу са висином средстава предвиђених у Буџету Града Сремска Митровица.

Корисник средстава, коме је признато право на надокнаду дела трошкова превоза, закључује Уговор о додели средстава из буџета Града Сремска Митровица за превоз студената за шк. 2017/2018. годину са Градском управом за образовање града Сремска Митровица.

По закључењу Уговора, корисник средстава је дужан да достави правдање о свакодневном путовању **у виду студентске месечне аутобуске или студентске месечне возне карте за превоз која ће се достављати најкасније до 5-ог у наредном месецу.**

Пријаву, на предвиђеном обрасцу, са пратећом документацијом Комисија разматра и оцењује испуњеност свих услова прописаних овим Конкурсом, у року од 7 (седам) дана од дана завршетка Конкурса.

Неблаговремене пријаве се неће разматрати.

Учесници у поступку доделе средстава за превоз студената имају право приговора.

Против решења учесник Конкурса може поднети приговор Градском већу у року од

5 (пет) дана од дана пријема решења.

 Студенти **не могу** истовремено бити и корисници студентских стипендија/кредита и других облика материјалне подршке.

ПРИЈАВЕ СЕ ДОСТАВЉАЈУ НА АДРЕСУ:

ГРАД СРЕМСКА МИТРОВИЦА

 ГРАДСКА УПРАВА ЗА ОБРАЗОВАЊЕ

улица Светог Димитрија бр. 13

22000 Сремска Митровица

са назнаком **„Јавни Конкурс за доделу средстава за превоз студената“**

лично или путем поште

Додатне информације у вези јавног Конкурса могу се добити лично, у згради Градске управе канцеларија бр. 23

КОНКУРС ЈЕ ОТВОРЕН ДО 25. ОКТОБРА 2017. ГОДИНЕ

 НАЧЕЛНИК

 МИРЈАНА ПЈЕВАЦ